ابن وحشیہ کی زراعت پر “الفلاحہ النبطیہ” قدیم زرعی تصانیف میں قابلِ قدر مقام رکھتی ہے ، اس کتاب میں انھوں نے یہ ثابت کرنے کی کوشش کی ہے کہ ان کے نبطی اسلاف بہت عظیم علم کے مالک تھے ، کہا جاتا ہے کہ یہ کتاب قدیم بابلی کتب سے منقول ہے ، اس کتاب کی تصنیف کا زمانہ کوئی 291ھ کا بتایا جاتا ہے ، اس کتاب کا تذکرہ یہودی فلاسفر “ابن میمون” نے اپنی کتاب “مورہ نبوشیم” میں وثنیوں کے عقائد کے باب میں کیا ہے جہاں انھوں نے ستاروں کی عبادت اور زراعت کے تعلق پر بحث کی ہے ، “الفلاحہ النبطیہ” میں صرف زرعی قواعد ہی بیان نہیں کیے گئے بلکہ اس سے بڑھ کر وہمی اور خرافی اعتقادات اور انباط اور ان کے پڑوسیوں کے درمیاں قائم ازمنۂ قدیم سے چلتی ہوئی روایات پر ہے ۔
Entity: ابن وحشیہ — Type: /person/author, /person